EkBass/fiwiki-20250220-pages-articles huggingface dataset:
Hätä ei lue lakia

Hätä ei lue lakia (Bringing Up Baby) on Howard Hawksin ohjaama yhdysvaltalainen screwballkomedian klassikko vuodelta 1938. Sen pääosissa ovat Katharine Hepburn ja Cary Grant. Sitä pidetään Howard Hawksin parhaimpana komediaelokuvana.Eder Elokuvassa rikas perijätär (Hepburn) ja paleontologi (Grant) etsivät museosta kadonnutta dinosauruksen luuta. Juoni on kuitenkin toissijaista, sillä Hätä ei lue lakia on sarja toinen toistaan huvittavimpia kommelluksia ja väärinkäsityksiä.Eder Ensi-iltansa aikana Hätä ei lue lakia ei menestynyt hyvin – kritiikki oli penseää eikä yleisö pitänyt siitä. Siitä on kuitenkin vuosikymmenien kuluessa kehkeytynyt suosittu komediaelokuvan klassikko.Rabinovitz Elokuva valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. American Film Instituten sadan parhaan amerikkalaiskomedian listalla vuonna 2000 Hätä ei lue lakia nousi sijalle 14.100 Years, 100 Laughs, American Film Institute 2000. Viitattu 4.7.2016. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen 17. parhaaksi komediaksi. == Rooleissa == == Lähteet == * * === Viitteet === ==Kirjallisuutta== *Raitio, Risto: ”Paratiisiin palautettu – myyttikriittisiä muistiinmerkintöjä Baby-hausta”, Filmihullu 1/2008. == Aiheesta muualla == * * * Luokka:Vuoden 1938 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat Luokka:Howard Hawksin ohjaamat elokuvat
Valtaus

Valtaus eli okkupaatio tarkoittaa useaa eri oikeudellista toimenpidettä * Valtaus (esineoikeus) on vanhin omistusoikeuden saantotapa * Valtaus (kansainvälinen oikeus) tarkoittaa alueen haltuunottoa * Valtaus (talousoikeus) on kaivoslain mukainen oikeus kivennäisesiintymään ==Katso myös== *Talonvaltaus
Valtaus (esineoikeus)

Valtaus tarkoittaa omistajattoman esineen haltuunottoa sillä tarkoituksella, että se tulisi valtaajan omistamaksi. Se on vanhin omistusoikeuden saantomuoto.Suomalainen tietosanakirja, Weilin+Göös 1989–1993, ISBN 951-35-4644-6. Suomessa tulee nykyisin kyseeseen ainoastaan irtaimen esineen valtaus. Sen edellytyksenä on, ettei esine ole toisen omistuksessa. Esine on joko hylätty tai se ei ole koskaan ollut kenenkään omistuksessa. Valtauksen lähikäsite on löytö.Factum, Weilin+Göös 2003–2005, ISBN 951-35-6646-3, hakusana valtaus. Siinä omistusoikeuden saanto perustuu toisen omistaman esineen löytämiseen ja haltuunottoon.Factum, hakusana löytö. Entisajan suomalaisessa talonpoikaiskylässä sarkajaon ulkopuolisten alueiden nautinta perustui valtauksella syntyneeseen hallintaan. Tällaisen alueen veroluku perustui yleensä alueen tuottoon.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa II palsta 275. ==Lähteet== ==Aiheesta muualla== * Luokka:Esineoikeus
Pyrografia

Pyrografia eli polttopiirustus on menetelmä, jolla tehdään kuvioita kuumennetun työkalun avulla. Polttopiirustusta käytetään muun muassa puun, nahan ja sametin kuviointiin. Se on ollut kansantaiteessa käytetty menetelmä. Pyrografialla on pitkä perinne monissa kulttuureissa. Alkuun polttopiirtämisessä käytettiin tulessa kuumennettua rautaa puun hiiltämiseen. Sen jälkeen polttopiirustusta on tehty muun muassa polttamalla ontolla platinakynällä, jonka läpi painetaan kautsupallolla bensiinihöyryä, tai sähkövirran kuumentamalla poltinoralla. Nykyisin käytetään sähköllä toimivia laitteita, kuten vastuslankakynää tai kaasuliekkijuotinta, joissa on lämmönsäätö. Polttopiirustusta on käytetty eri esineiden, kuten puurasioiden koristelussa ja huonekalujen, täytepinnoissa.Pieni tietosanakirjaPolttopiirustus Tietosanakirja. Osa 7. Palsta 790. Tietosanakirja-osakeyhtiö 1915 Tiedosto:NagyKlaudiadesign.jpg|Polttopiirtämällä kuvioitu puualunen. Tiedosto:Pyrography Art.jpg|Polttopiirustus kitaran pintakäsittelyssä. Tiedosto:Pyrograveur reglable.jpg|Pyrografian välineistöä. Tiedosto:Margaret Fernie Eaton, Brunhilde Asleep, pyrography, 1902.tif|Margaret Fernie Eaton, Brunhilde nukkuu 1902, pyrografialla tehty kuvitus aikakauslehteen. == Lähteet == == Aiheesta muualla == Luokka:Puuntyöstö Luokka:Käsityötekniikat Luokka:Tuli Luokka:Taidekäsityö
Valtaus (kansainvälinen oikeus)

Valtaus tarkoittaa kansainvälisessä oikeudessa joko toiseen valtioon kuuluvan alueen haltuunottoa väkivallan tai uhkauksen avulla tai mihinkään valtioon kuulumattoman isännättömän alueen haltuunottoa valtaajavaltion hallintaan.Suomalainen tietosanakirja, Weilin+Göös 1989–1993, ISBN 951-35-4644-6. Jotta valtaus olisi pätevä, sen on oltava pysyvän valtiovallan käyttämiseen johtava toimi, joka käsittää maa-, meri- ja ilma-alueen valtauksen.Otavan iso tietosanakirja, Otava 1960–1965. Valtauksen lähikäsitteitä ovat miehitys ja interventio. ==Lähteet== Luokka:Kansainvälinen oikeus
Max Steiner

Maximilian Raoul Walter ”Max” Steiner (10. toukokuuta 1888 Wien, Itävalta – 28. joulukuuta 1971 Hollywood, Kalifornia, Yhdysvallat) oli itävaltalaissyntyinen elokuvasäveltäjä. Steiner muutti Britanniaan vuonna 1905 ja sieltä Yhdysvaltoihin ensimmäisen maailmansodan alkaessa. Hän työskenteli Broadwaylla ja siirtyi Hollywoodiin RKO:n palvelukseen 1929. Siellä ollessaan hän kehitti teorian, jonka mukaan elokuvamusiikin ei tule olla pelkästään taustamusiikkia, vaan sen tulee toimia osana elokuvan draamaa. Steinerin arvostelijat vertasivat hänen sävellyksiään animaatiofilmien musiikkiin, mutta ohjaajat ja tuottajat näkivät Steinerin sävellysten parantavan elokuvien tasoa. RKO:lla Steiner ehti säveltää musiikin 111 elokuvaan, missä vaiheessa David O. Selznick palkkasi hänet Tuulen viemää -elokuvan säveltäjäksi. Samoihin aikoihin Steiner alkoi tehdä sävellyksiä Warner Brosille. Elokuvamusiikin ohella hän sävelsi myös Warnerin logon yhteydessä kuultavan tunnusfanfaarin. Steiner oli Oscar-ehdokkaana kaikkiaan 25 kertaa ja sai palkinnon kolmesti. Palkinnot hän sai elokuvista Ilmiantaja (1935), Uusien tähtien alla (1942) ja Kunnes palaat (1944). Steiner on saanut tähden Hollywood Walk of Famelle. == Osittainen filmografia == * Cimarron (1931) * King Kong (1933) * King Kongin poika (Son of Kong, 1933) * Ilmiantaja (The Informer, 1935) * Laivasto tanssii (Follow the Fleet, 1936) * Tapahtuipa Hollywoodissa (A Star Is Born, 1937) * Emile Zolan elämä (The Life of Emile Zola, 1937) * Jezebel (1938) * Tuulen viemää (Gone with the Wind, 1939) * Synkkä voitto (Dark Victory, 1939) * Kersantti York (Sergeant York, 1941) * Casablanca (Casablanca, 1942) * Uusien tähtien alla (Now, Voyager, 1942) * Kunnes palaat (Since You Went Away, 1944) * Arsenikkia ja vanhoja pitsejä (Arsenic and Old Lace, 1944) * Mildred Pierce – amerikkalainen nainen (Mildred Pierce, 1945) * Syvä uni (The Big Sleep, 1946) * Viitta ja tikari (Cloak and Dagger, 1946) * Sierra Madren aarre (Treasure of the Sierra Madre, 1948) * Cainen kapina (The Caine Mutiny, 1954) * Etsijät (The Searchers, 1956) * Kesäpaikka (A Summer Place, 1959) ==Lähteet== == Aiheesta muualla == * * Luokka:Yhdysvaltalaiset elokuvasäveltäjät Luokka:Itävaltalaiset säveltäjät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1888 syntyneet Luokka:Vuonna 1971 kuolleet Luokka:Songwriters Hall of Fame Luokka:Seulonnan keskeiset artikkelit
Valtaus (talousoikeus)

Valtaus on kaivostoimintaan varatun alueen haltuunotto viranomaisen luvalla. == Säännökset Suomessa == Kaivoslain (503/1965) perusteella voidaan onnistuneen etsintätyön jälkeen hakea valtausoikeutta tai tehdä varaus sen hakemiseksi. Varausilmoitus on voimassa korkeintaan vuoden. Hakijana voi olla suomalainen tai ulkomaalainen luonnollinen henkilö tai oikeushenkilö. Valtausoikeutta haetaan työ- ja elinkeinoministeriöltä ja se myönnetään valtauskirjalla.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa II palstat 613–615. Valtausalueen tulee olla yhtenäinen alue, joka saa olla enintään yhden neliökilometrin suuruinen (varattavan alueen suuruus saa olla enintään yhdeksän neliökilometriä). Valtauksen yhteydessä alueella saa suorittaa tarpeellisia louhinta-, kairaus-, rikastus- ja vastaavia töitä sekä rakentaa tilapäisiä rakennuksia. Valtauksen ajalta on maksettava vuosittainen valtauskorvaus ja maanomistajien vaatimat korvaukset. Valtaaja voi luopua valtausoikeudestaan tai siirtää valtauskirjan toiselle tai valtausoikeus voidaan julistaa menetetyksi, jos valtausmaksu on suorittamatta. Kaivostoiminnan harjoittamiseksi on haettava kaivosoikeutta viiden vuoden kuluessa valtauskirjan myöntämisestä. ==Lähteet== ==Aiheesta muualla== * Kaivoslaki, 2 luku. * Luokka:Yksityisoikeus
Tero Latvala

Tero Latvala on suomalainen viulisti, jonka opettajina ovat toimineet Leena Siukonen-Penttilä, Ari Angervo ja Tuomas Haapanen. Hän on työskennellyt Suomen Kansallisoopperassa, Tapiola Sinfoniettassa, Lappeenrannan kaupunginorkesterissa ja Suomalainen Kamariorkesteri -yhtyeessä. Hän on konsertoinut pianisti Timo Koskisen säestyksellä. Latvala sai Espoon kaupungin taidepalkinnon tammikuussa 2002.Esittelyä Raudaskylän soiva kesä -sivulla, luettu 12.3.2010 ==Lähteet== Luokka:Suomalaiset viulistit Luokka:Syntymävuosi puuttuu Luokka:Elävät henkilöt
Lee Garmes

Lee Garmes (27. toukokuuta 1898 Peoria, Illinois - 31\. elokuuta 1978) oli yhdysvaltalainen elokuvaaja. Hän sai Oscar-palkinnon vuoden 1932 elokuvasta Shanghain pikajuna. Garmesin muita elokuvia ovat muun muassa Arpinaama (1932) ja Tontut toverukset lännessä (1950). ==Lähteet== ==Aiheesta muualla== * * * Internet Encyclopedia of Cinematographers: Lee Garmes Luokka:Yhdysvaltalaiset elokuvaajat Luokka:Oscar-palkinnon saajat Luokka:Vuonna 1898 syntyneet Luokka:Vuonna 1978 kuolleet
Adrian Tomine

thumb|Tomine (2011)Adrian Tomine (s. 31. toukokuuta 1974 Sacramento Kalifornia) on yhdysvaltalainen sarjakuvataiteilija. Tominen päätyö on Drawn and Quarterlyn vuodesta 1994 julkaisema sarjakuvalehti Optic Nerve. Lehden tarinoita on julkaistu useina kokoelmina. Tomine kuvittaa säännöllisesti myös The New Yorkeria. Hän sai vuonna 1996 parhaan uuden tulokkaan Harvey- palkinnon. ==Kokoelmat== *1998 32 Stories: The Complete Optic Nerve Mini- Comics ISBN 1-896597-00-9 *1998 Sleepwalk and Other Stories ISBN 1-896597-12-2 *2002 Summer Blonde ISBN 1-896597-57-2 *2004 Scrapbook: Uncollected Work 1990-2004 ISBN 1-896597-77-7 *2005 New York Sketches 2004 ISBN 0-9766848-2-9 *2007 Shortcomings ISBN 978-1-897299-16-6 ==Lähteet== ==Aiheesta muualla== * Viralliset sivut * Drawn and Quarterlyn biografia Luokka:Yhdysvaltalaiset sarjakuvantekijät Luokka:Vuonna 1974 syntyneet Luokka:Elävät henkilöt
Selma Abrahamsson

Selma Sofia Abrahamsson (12. heinäkuuta 1872 Kaarlela – 15. joulukuuta 1911 Korpilahti) oli suomenruotsalainen opettaja ja kirjailija, joka käytti nimimerkkiä Flavia. Abrahamsson kävi vuoden verran Kruunupyyn kansanopistoa ja hän toimi pienten lasten koulun opettajana Alavetelissä ja Kaarlelassa. Hän oli mukana raittiusliikkeessä ja kirjoitti artikkeleita muun muassa Husmodern- ja Nutid (Astra)-lehtiin. == Teoksia == * Julbrännvinet. Gamlakarleby 1905 (nimimerkillä Flavia) * Samspråk om kvinnornas rösträtt mellan Storgårdsvärdinnan och lärarinnan Agnes Borg. Svenska Folkpartiet 1906 * Förbudslagen. Finlands Svenska Nykterhetsförbund, Helsingfors 1909 (nimimerkillä Flavia) * I ungdomens led : vers och prosa. Folkhögskolans Elevförbund, Kronoby 1911 (nimimerkillä Flavia) * Kärlek och politik, teaterpjes av Flavia. Finlands Svenska Ungdomsförbund, Vasa 1912 == Kirjallisuutta == * Margareta Finnilä-Huhta : Selma Abrahamsson, Flavia. M. Finnilä-Huhta, Karleby 1987 (Abrahamssonin elämäkerta ja kirjekokoelma) == Lähteet == * * Svenskösterbottniska författare: Selma Abrahamsson Luokka:Suomenruotsalaiset kirjailijat Luokka:Vuonna 1872 syntyneet Luokka:Vuonna 1911 kuolleet Luokka:Ruotsinkieliset kirjailijat
Pohjois-Baikalin piiri

Pohjois-Baikalin piiri (, ) on kunnallinen itsehallintoalue Burjatian tasavallassa Venäjällä. Vuonna 1925 perustetun piirin pinta-ala on 53 991 neliökilometriä. Asukkaita on 14 700 henkeä (vuonna 2009). Pohjois-Baikalin piiri sijaitsee Burjatian pohjoisosassa. Idässä se rajoittuu Mujan, kaakossa Bauntin, etelässä Kurumkanin ja Barguzinin piireihin sekä lännessä ja pohjoisessa Irkutskin alueeseen. Kokonaan Pohjois-Baikalin piirin sisäpuolella Baikalin luoteisrannalla sijaitsee piiriin kuulumaton Severobaikalskin kaupunkipiirikunta, asukasluvultaan piiriä suurempi. Piirin alue käsittää Baikalin pohjoisrannat ja Verhnjaja Angaran jokilaakson. Pinta-alasta huomattava osa on metsää. Hyötykaivannaisia ovat polymetallit, kupari ja nikkeli, kulta, kalium- ja alumiiniraaka-aineet, rakennuskivi, kvartsi, maametallit ja apatiitti. Seudulla sijaitsee Barguzinin luonnonpuisto. Piiriin kuuluvat Jantšukanin, Kitšeran, Nižneangarskin ja Novyi Uojanin kaupunkikunnat (kaupunkimaiset taajamat) sekä kuusi maalaiskuntaa: Angoja, Baikalskoje, Holodnoje, Kumora, Uojan ja Verhnjaja Zaimka. Neljällä maalaiskunnalla on evenkiläisen kunnan status. Hallinnollinen keskus on Nižneangarsk, josta on 1025 kilometriä tasavallan pääkaupunkiin Ulan-Udeen. Asutuskeskuksia on yhteensä 12. Seudun kanta-asukkaita ovat evenkit, joita nykyään on 4,5 % piirin väestöstä. Venäläisiä on 83,8 %, ukrainalaisia 3,6 %, burjaatteja 2,9 %, tataareja 1,1 % ja valkovenäläisiä 0,7 %. Kaupunkiväestön osuus on 78,2 %. Piirin kautta kulkee Baikalin–Amurin rautatie. Tärkeimmät elinkeinot ovat kalastus ja kalanjalostus, rakennus- ja kaivostoiminta sekä puunhankinta ja -jalostus. Suuria maatalousyrityksiä on kaksi. Evenkit harjoittavat metsästystä, kalastusta ja poronhoitoa. Piirissä on kolme lasten taidekoulua, kulttuuri- ja vapaa-ajankeskuksia, kirjastolaitos ja kotiseutumuseo. Nižneangarskissa toimii vuonna 1992 perustettu evenkiläinen kansanperinnekeskus ja taidesalonki. Seudulla on useita kuumia lähteitä, joista tunnetuin on Baikalin itärannalla sijaitseva Hakusyn parantola. Paikallislehtenä ilmestyy Baikalski meridian (”Baikalin meridiaani”). ==Lähteet== ==Aiheesta muualla== * Pohjois-Baikalin piirin sivusto * Pohjois- Baikalin piiri Burjatian tasavallan sivustolla *
Kalkkilaasti

Kalkkilaasti on laastia, joka on sekoitettu kalkista, hiekasta ja vedestä. Laastin runkoaineena on hiekka, joka ottaa vastaan laastiin kohdistuvan kuormituksen paineen. Kalkki puolestaan on sidosaine, joka sitoo hiekkarakeet yhteen ja kiinnittää laastin kiviin tai tiiliin. Vesi vaikuttaa laastin työstettävyyteen, ja se muodostaakin sidosaineen kanssa juoksevan seoksen. Keskiajalla kalkkilaastissa oli runsaasti kalkkia hiekkaan verrattuna. Laastissa oli lisäksi sen lujittamiseksi ja kuivumisen nopeuttamiseksi karvoja, hiiltä ja tiilimurskaa. ==Katso myös== *Seccomaalaus == Lähteet == Luokka:Rakennusmateriaalit Luokka:Muuraus
Verhnjaja Angara

Verhnjaja Angara () on Baikaljärveen laskeva joki Burjatian tasavallassa Venäjällä. Sen pituus on 438 kilometriä, sadealueen laajuus 21 400 neliökilometriä ja keskimääräinen virtaama 265 kuutiometriä sekunnissa. Verhnjaja Angara saa alkunsa Baikalin ja Vitimin vedenjakajalta ja virtaa yläjuoksullaan kapeassa laaksossa muodostaen koskia. Alajuoksulla se virtaa leveässä soisessa laaksossa ja laskee Baikaliin muodostaen suiston. Joki on liikennöintikelpoinen 270 kilometrin matkalla. ==Lähteet== Luokka:Burjatian joet Luokka:Jenisein vesistö
Del Harris

Delmer ”Del” William Harris (s. 18. kesäkuuta 1937 Plainfield) on yhdysvaltalainen koripallovalmentaja. Viimeksi hän on toiminut New Jersey Netsin apuvalmentajana. == Ura == Harris aloitti valmennusuransa Earlham Collegen lukiojoukkueesa, josta hän siirtyi ABA:ssa pelanneeseen Utah Starsiin. Joukkueen lopetettua toimintansa Harris liittyi Houston Rocketsin apuvalmentajaksi, mutta nousi kolme kauden jälkeen päävalmentajaksi. Hän toimi joukkueessa vuoteen 1986, jolloin hän liittyi Milwaukee Bucksiin. Harris toimi myös Bucksissa ensin apuvalmentaja, mutta nousi myöhemmin päävalmentajaksi. Vuonna 1994 Harris siirtyi Los Angeles Lakersiin parin vuoden valmentamattomuuden jälkeen. Ensimmäisellä kaudellaan hänet valittiin NBA:n vuoden valmentajaksi. Harris lopetti joukkueen päävalmentajana kauden 1998–1999, mutta toimi vielä tämän jälkeen Dallas Mavericksin, Chicago Bullsin ja New Jersey Netsin apuvalmentajana. Helmikuussa 2010 Harris lähti Netsistä joukkueen pelattua yhden sarjahistorian huonoimmista kausista. == Lähteet == == Aiheesta muualla == * Basketball-Reference Luokka:Yhdysvaltalaiset koripallovalmentajat Luokka:Vuonna 1937 syntyneet Luokka:Elävät henkilöt
Kronogrammi

Kronogrammi on lause tai kirjoitus, jossa tietyt kirjaimet muodostavat roomalaisina numeroina tulkittuina tietyn luvun, yleensä vuosiluvun. Sana tulee kreikan kielen sanoista chronos ("aika") ja gramma ("kirjain"). Kronogrammeissa voi jokainen sana sisältää yhden numeron tai sitten numerot oikeassa järjestyksessä, kuten kirjoituksessa AMORE MATVRITAS (MMVI = 2006). Luokka:Lukujärjestelmät Luokka:Sanaleikit Luokka:Piirtokirjoitukset
M/S Cheri

M/S Cheri on suomalainen yhteysalus. Cheri liikennöi Nauvon poikittaista liikennealuetta. Alus lähtee Pärnäisistä ja pysähtyy muun muassa Kirjaisissa, Gullkronassa ja Stenskärissä. Cherin omistaa Transportservice Oy Sjövägen Ab. Alus on rakennettu vuosina 1986–7 ja sen pituus on 10,3 metriä, leveys 3,2 metriä ja syväys 1,0 metriä. Cherin maksiminopeus on 18 solmua ja sille mahtuu 12 matkustajaa. ==Lähteet== ==Aiheesta muualla== *M/S Cherin aikataulu- ja reittitiedot Merenkulkulaitoksen sivuilla Luokka:Yhteysalukset
Avery Johnson

Avery Johnson (25. maaliskuuta 1965 New Orleans) on yhdysvaltalainen entinen koripalloilija ja koripallovalmentaja. Hänet valittiin kaudella 2005–2006 NBA:n vuoden valmentajaksi. Kaudella 1997–1998 Johnson palkittiin NBA:n NBA Sportsmanship Awardilla. == Lähteet == == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1965 syntyneet Luokka:Elävät henkilöt
’38

’38 (38 – Auch das war Wien) on Wolfgang Glückin ohjaama saksalais- itävaltalainen draamaelokuva vuodelta 1987. Elokuva kertoo Wienin viimeisistä kuukausista 1938 ennen Anschlussia. Elokuva oli Oscar-ehdokkaana parhaasta vieraskielisestä elokuvasta 1986. == Rooleissa == == Lähteet == * === Viitteet === == Aiheesta muualla == * Luokka:Saksalaiset draamaelokuvat Luokka:Itävaltalaiset elokuvat Luokka:Vuoden 1987 saksalaiset elokuvat Luokka:Saksalaiset romaaneihin perustuvat elokuvat
Helga Nowitzki

Helga Nowitzki (o.s. Bredenbröcker) on saksalainen koripalloilija. Bredenbröcker edusti Saksan naisten koripallomaajoukkuetta vuoden 1966 EM- kisoissa. Kaiken kaikkiaan hän pelasi kolmekymmentä maaottelua. Seuratasolla Bredenbröcker edusti TG Würzburgia, jonka paidassa hän pelasi parhaimmillaan pääsarjan loppuottelussa. Nowitzki on naimisissa entisen ammattilaiskäsipalloilijan, Jörg-Werner Nowitzkin kanssa. Heillä on kaksi lasta: Dirk Nowitzki ja Silke Nowitzki, jotka molemmat ovat tunnettuja koripalloilijoita. == Lähteet == Luokka:Saksalaiset koripalloilijat Luokka:Syntymävuosi puuttuu Luokka:Elävät henkilöt
Pardon the Interruption

Pardon the Interruption on yhdysvaltalainen ESPN-kanavan esittämä urheiluohjelma. Ohjelman juontajina toimivat Tony Kornheiser ja Michael Wilbon, jotka keskustelevat urheiluaiheista. Sarjaa on esitetty vuodesta 2001 lähtien."Pardon the Interruption" IMDb == Lähteet == == Aiheesta muualla == *Virallinen kotisivu Luokka:Urheiluohjelmat Luokka:ESPN:n televisio-ohjelmat
Euroscar Award

Euroscar Award on palkinto, joka myönnetään Euroopan parhaalle koripalloilijalle. Palkintoa on kutsuttu koripallon Oscar-palkinnoksi. Euroscar-palkinnon saajan päättää koripalloilijoista, koripallovalmentajista ja urheilutoimittajista koostuva komitea. Miesten palkinnon päättävässä komiteassa on mukana henkilöitä 28:sta eri maasta. Palkinnon jakaa italialaislehti La Gazzetta dello Sport. Euroscar-palkinto on jaettu vuodesta 1979 lähtien, ja eniten valintoja on saavuttanut Arvydas Sabonis ja Dirk Nowitzki jotka ovat voittaneet palkinnon kuusi kertaa. Toiseksi eniten valintoja on saanut Toni Kukoč, jolle palkinto on myönnetty viisi kertaa. == Palkinnon saajat == Europlayer Vuosi Miespelaajat Naispelaajat 1979 Vladimir Tkatšenko Uljana Semjonova 1980 Dražen Dalipagić Zorica Đurković 1981 Dragan Kićanović Zorica Đurković 1982 Dragan Kićanović Zsuzsa Boksay 1983 Dino Meneghin Catarina Pollini 1984 Arvydas Sabonis Catarina Pollini 1985 Arvydas Sabonis Ágnes Németh 1986 Dražen Petrović Catarina Pollini 1987 Nikos Galis Catarina Pollini 1988 Arvydas Sabonis Danira Nakić 1989 Dražen Petrović Danira Nakić 1990 Toni Kukoč Danira Nakić 1991 Toni Kukoč Razija Mujanović 1992 Dražen Petrović Natalja Sasulskaja 1993 Dražen Petrović Natalja Sasulskaja 1994 Toni Kukoč Razija Mujanović 1995 Arvydas Sabonis Razija Mujanović 1996 Toni Kukoč Eva Němcová 1997 Arvydas Sabonis Isabelle Fijakolwski 1998 Toni Kukoč Jelena Baranova 1999 Arvydas Sabonis Margo Dydek 2000 Gregor Fučka Cathy Melain 2001 Predrag Stojaković Ann Wauters 2002 Dirk Nowitzki Ann Wauters 2003 Dirk Nowitzki Agnieszka Bibrzycka 2004 Dirk Nowitzki Ann Wauters 2005 Dirk Nowitzki Ann Wauters 2006 Dirk Nowitzki Marija Stepanova 2007 Tony Parker Anete Jēkabsone-Žogota 2008 Pau Gasol Ann Wauters 2009 Pau Gasol Sandrine Gruda 2010 Pau Gasol Hana Horáková 2011 Dirk Nowitzki Alba Torrens 2012 Andrei Kirilenko 2013 Tony Parker 2014 Marc Gasol 2015 Pau Gasol 2016 Miloš Teodosić 2017 Goran Dragić 2018 Giannis Antetokounmpo 2019 Luka Dončić === Valinnat pelaajittain === Sij. Nimi Valinnat Vuodet 1\. 6 1984–1985, 1988, 1995, 1997, 1999 1\. 6 2002–2006, 2011 3\. 5 1990–1991, 1994, 1996, 1998 4\. 4 2008–2010 4\. 4 1986, 1988, 1992–1993 6\. 2 1981–1982 6\. 2 2007 7\. 1 1980 7\. 1 2000 7\. 1 1987 7\. 1 1983 7\. 1 2001 7\. 1 1979 == Katso myös == * Euroliigan palkinnot * FIBA:n vuoden pelaaja * Mr. Europa == Lähteet == * Gazzetta. === Viitteet === Luokka:Koripallopalkinnot
Koripallon Euroopan-mestaruuskilpailut 1999

Koripallon Euroopan-mestaruuskilpailut 1999 olivat 31. FIBA Europen järjestämät EM-kilpailut. Ne järjestettiin Ranskassa 21. kesäkuuta-3. heinäkuuta. Euroopan-mestaruuden voitti Italia, ja hopealle sijoittui Espanja ja pronssille Jugoslavia. == Lohkovaihe == === Lohko A === Joukkue O V H P+ P- Koriero Pst Jugoslavia 3 3 0 227 181 +46 6 Ranska 3 2 1 200 196 +4 5 Israel 3 1 2 191 220 -29 4 Makedonia 3 0 3 197 218 -21 3 === Lohko B === Joukkue O V H P+ P- Koriero Pst Venäjä 3 2 1 210 191 +19 5 Espanja 3 2 1 231 229 +2 5 Slovenia 3 2 1 204 209 -5 5 Unkari 3 0 3 213 229 -16 3 === Lohko C === Joukkue O V H P+ P- Koriero Pst Turkki 3 2 1 188 169 +19 5 Italia 3 2 1 196 190 +6 5 Kroatia 3 2 1 198 197 +1 5 Bosnia ja Hertsegovina 3 0 3 160 186 -26 3 === Lohko D === Joukkue O V H P+ P- Koriero Pst Tšekki 3 2 1 229 211 +18 5 Saksa 3 2 1 210 210 0 5 Liettua 3 2 1 228 216 +12 5 Kreikka 3 0 3 194 224 -30 3 == Jatkolohkot == === Lohko E === Joukkue O V H P+ P- Koriero Pst Jugoslavia 6 5 1 443 386 +57 11 Ranska 6 5 1 414 384 +30 11 Venäjä 6 4 2 441 409 +32 10 Espanja 6 3 3 439 354 -15 9 Israel 6 2 4 416 467 -51 8 Slovenia 6 2 4 405 421 -16 8 === Lohko F === Joukkue O V H P+ P- Koriero Pst Liettua 6 5 1 467 401 +66 11 Italia 6 4 2 427 385 +42 10 Turkki 6 4 2 377 371 +6 10 Saksa 6 3 3 420 432 -12 9 Kroatia 6 3 3 444 454 -10 9 Tšekki 6 2 4 434 470 -36 8 == Finaalit == {{Turnauspuu8 |1. heinäkuuta | Venäjä|79| Italia|102 |1. heinäkuuta | Jugoslavia|78| Saksa|68 |1. heinäkuuta | Ranska|66| Turkki|63 |1. heinäkuuta | Espanja|74| Liettua|72 |2. heinäkuuta | Ranska|63| Espanja|70 |2. heinäkuuta | Italia|71| Jugoslavia|62 |3. heinäkuuta | Espanja|56| Italia|64 |3. heinäkuuta | Ranska|62| Jugoslavia|74 }} == Lähteet == *FIBA Europe Luokka:Koripallon Euroopan-mestaruuskilpailut Luokka:Vuoden 1999 koripallo Euroopanmestaruuskilpailut 1999 Luokka:Ranskan urheilutapahtumat Luokka:Pariisin urheilutapahtumat Luokka:Dijonin urheilu Luokka:Toulousen urheilu Luokka:Clermont-Ferrand Luokka:Le Mans Luokka:Pau
Väinö Lennart

Väinö Lennart Vainio, kirjailijanimi Väinö Lennart (sukunimi vuoteen 1906 Juslin; 11. elokuuta 1892 Tuusula – 12. kesäkuuta 1912) oli suomalainen näytelmäkirjailija ja pakinoitsija. Väinö Lennart kirjoitti pakinoita nimimerkillä Hyväntoivon Heikki. == Teoksia == * Ei ahneudesta apua : näytelmä yhdessä näytöksessä. Näytelmäkirjallisuutta n:o 117. U.W. Telén, Kuopio 1910 * Kirottua kansaa : 3-näytöksinen näytelmä. Kansan näytelmäkirjasto 7. Kansa, Helsinki 1911 * Kulkureita : 1-näytöksinen näytelmä. Kansan näytelmäkirjasto 8. Kansa, Helsinki 1911 * Kartano : kertomuksia eräästä kartanosta Uudellamaalla. Osuuskauppa Visa, Porvoo 1912 == Lähteet == * Luokka:Suomalaiset näytelmäkirjailijat Luokka:Pakinoitsijat Luokka:Vuonna 1892 syntyneet Luokka:Vuonna 1912 kuolleet
Monte Vista

Monte Vista voi viitata: *Monte Vista, autiokaupunki Kaliforniassa *Monte Vista, kaupunki Coloradossa *Monte Vista, Kapkaupungin kaupunginosa
Aatamin kylkiluu (vuoden 1949 elokuva)

Aatamin kylkiluu (Adam’s Rib) on George Cukorin ohjaama yhdysvaltalainen komediaelokuva vuodelta 1949. Se kertoo juristiavioparista (Katharine Hepburn ja Spencer Tracy), jotka joutuvat erään perhetragedian oikeudenkäynnissä vastakkaisille puolille: mies toimii syyttäjänä ja vaimo edustaa miehensä taposta syytettyä naista. Elokuva muistetaan ennen muuta Ruth Gordonin ja Garson Kaninin älykkäästä käsikirjoituksesta. == Rooleissa == == Palkinnot == Aatamin kylkiluu oli Oscar-ehdokkaana parhaasta alkuperäisestä käsikirjoituksesta (Ruth Gordon ja Garson Kanin). Elokuva valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia. The New York Timesin kriitikot valitsivat ''Aatamin kylkiluun vuonna 2004 yhdeksi kaikkien aikojen tuhannesta parhaasta elokuvasta maailmassa. == Arvioita == Helsingin Sanomien Mikael Fränti kirjoitti elokuvan tv-esityksen alla 1991 Aatamin kylkiluun olevan älykäs, orastavan feministinen aikuisten puhekomedia, joka on hyvin näytelty ja varmasti ohjattu. == Lähteet == == Aiheesta muualla == * * * Luokka:Vuoden 1949 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat Luokka:George Cukorin ohjaamat elokuvat
Tekla Renfors

Tekla Katarina Renfors, o.s. Mömmö (23. lokakuuta 1872 Kuopio – 22. toukokuuta 1912 Tampere) oli suomalainen runoilija ja suomentaja, joka käytti nimimerkkejä **Tarina ja T.R.. Hän oli naimisissa vuodesta 1894 Vapaakirkon saarnaajan ja toimittajan Eskil Renforsin kanssa. Ylioppilasmatrikkeli 1853–1899 : Emil Eskil Valfrid Renfors Renfors suomensi 1904 Suomen evankelis- luterilaisen kirkon virsikirjan virren 134 "Pyhä, pyhä, pyhä" sanat. Hän suomensi myös useita hengellisiä lauluja. Kirjassa Hengellisiä lauluja ja virsiä on kuusi hänen kirjoittamaansa tai kääntämäänsä laulua. == Teoksia == * Runoja vähävartijan maalta, kirjoittanut **Tarina. Eskil Renfors, Tampere 1912, uusi näköispainos Viiala 1989 == Suomennoksia == * Eva Ottilia Adelborg : Siisti Pelle ja Naskun kylän lapset. WSOY 1896 * Eric Bergqvist : Jotakin pienokaisille : kertomuksia ja kirjeitä Eric sedältä Ruotsissa, osat 1-2, tekijän luvalla suomentanut T. R. Hulda Liljeström, Helsinki 1903 * Carl Boberg : Puheita nuorisolle : esitelmä. Lähetyskirjakauppa, Helsinki 1904 == Lähteet == * Luokka:Suomalaiset runoilijat Luokka:Suomentajat Luokka:Vuonna 1872 syntyneet Luokka:Vuonna 1912 kuolleet
Suomen euroviisut 1961–2006

__NOTOC__ Suomen euroviisut 1961–2006 on albumi, joka sisältää kaikki Suomen edustuskappaleet Eurovision laulukilpailussa vuosilta 1961–2006. Levyn kansilehdestä löytyy tarinoita kappaleiden takaa. Osasta kappaleista on mukana lisäksi myös englanninkielinen versio. Levyn julkaisi Warner Music vuonna 2007. == Kappaleet == === CD 1 === #Laila Kinnunen – Valoa ikkunassa #Marion Rung – Tipi-tii #Laila Halme – Muistojeni laulu #Lasse Mårtenson – Laiskotellen #Viktor Klimenko – Aurinko laskee länteen #Ann-Christine – Playboy #Fredi – Varjoon - suojaan #Kristiina Hautala – Kun kello käy #Jarkko ja Laura – Kuin silloin ennen #Markku Aro & Koivistolaiset – Tie uuteen päivään #Päivi Paunu ja Kim Floor – Muistathan #Marion Rung – Tom Tom Tom #Carita Holmström – Älä mene pois #Pihasoittajat – Viulu-ukko #Fredi & Ystävät – Pump pump #Monica Aspelund – Lapponia #Seija Simola – Anna rakkaudelle tilaisuus #Katri Helena – Katson sineen taivaan #Vesa-Matti Loiri – Huilumies #Marion Rung – Tom Tom Tom (engl.) #Fredi & Friends – Pump Pump (engl.) #Monica Aspelund – Lapponia (engl.) #Seija Simola – Give Love a Chance #Katri Helena – I Will Follow Starlight === CD 2 === #Riki Sorsa – Reggae OK #Kojo – Nuku pommiin #Ami Aspelund – Fantasiaa #Kirka – Hengaillaan #Sonja Lumme – Eläköön elämä #Kari Kuivalainen – Päivä kahden ihmisen #Vicky Rosti – Sata salamaa #Boulevard – Nauravat silmät muistetaan #Anneli Saaristo – La dolce vita #Beat – Fri? #Kaija Kärkinen – Hullu yö #Pave Maijanen – Yamma Yamma #Katri Helena – Tule luo #Cat Cat – Bye Bye Baby #Jasmine – Niin kaunis on taivas #Edea – Aava #Nina Åström – A Little Bit #Laura – Addicted to You #Jari Sillanpää – Takes 2 to Tango #Geir Rönning – Why? #Lordi – Hard Rock Hallelujah #Ami Aspelund – Fantasy Dream #Sonja Lumme – There’s Life on Earth #Vicky Rosti – Firenight == Arvostelut == * Pop-lehti: Pop-lehti: Levyarvio == Lähteet == Luokka:Vuoden 2007 kokoelma-albumit Luokka:Suomalaiset popalbumit Luokka:Suomalaiset iskelmäalbumit
Rick Carlisle

Richard Preston Carlisle (s. 27. lokakuuta 1959 Ogdensburg) on yhdysvaltalainen entinen koripalloilija ja nykyinen Dallas Mavericksin päävalmentaja. == Ura == Carlisle pelasi yliopistokoripalloa Virginian yliopistossa, josta hän ilmoittautui NBA:n vuoden 1984 varaustilaisuuteen. Varaustilaisuudessa hänestä tuli Boston Celticsin 23. varaus. Carlisle sai Bostonissa vähän peliaikaa, mutta oli joukkueen mukana voittamassa kauden 1985–1986 mestaruutta. Marraskuussa 1987 Carlisle lähti joukkueesta ja liittyi New York Knicksin joukkueeseen. Hän pelasi Knicksissä kesään 1989 saakka aloittaen seuraavan kauden New Jersey Netsissä. Ammattilaisuransa Carlisle lopetti joulukuussa 1989 pelattuaan Netsissä ainoastaan viisi ottelua. Carlisle aloitti valmentamisuransa vielä saman kauden aikana toimien Netsin apuvalmentajana. Nets-kausinaan hän toimi apuvalmentajana muun muassa Bill Fitchin ja Chuck Dalyn valmentamissa joukkueissa. Viiden kauden jälkeen Carlisle siirtyi Portland Trail Blazersin apuvalmentajaksi ja kolmen kauden jälkeen edelleen Indiana Pacersiin. Vuonna 2001 Carlisle aloitti Detroit Pistonsin päävalmentaja ja hänet valittiin heti NBA:n vuoden valmentajaksi. Kauden 2002–2003 jälkeen Carlisle sai joukkueesta potkut, vaikka oli johdattanut Pistonsin pudotuspeleihin yli kymmenen vuoden tauon jälkeen. Seuraavalle kaudelle Carlisle siirtyi Indiana Pacersin valmentajaksi. Hän toimi joukkueen valmentajana neljän vuoden ajan, kunnes sai potkut huonosti menneen kauden takia huhtikuussa 2007. Toukokuussa 2008 Carlislesta tuli Dallas Mavericksin päävalmentaja. == Lähteet == == Aiheesta muualla == * Basketball-Reference Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1959 syntyneet Luokka:Elävät henkilöt
Talousihme

Talousihme on nimitys eräiden maiden historiassa ajanjaksoille, jolloin kansantalous kasvoi voimakkaasti. Nimitystä käytetään muun muassa seuraavista: *Länsi-Saksan talousihme (Wirtschaftswunder, Saksan talousihme) toisen maailmansodan jälkeen **nimellä wirtschaftswunder viitataan myös samanaikaiseen kehitykseen Itävallassa *Japanin talousihme toisen maailmansodan jälkeen *Italian talousihme toisen maailmansodan jälkeen *Kreikan talousihme toisen maailmansodan jälkeen *Espanjan talousihme Francon valtakauden loppuaikoina *Etelä-Korean talousihme (myös Han-joen talousihme) Korean sodan jälkeen *Chilen ihme Pinochetin diktatuurin aikana == Katso myös == * Aasian tiikerit, Hongkongin, Singaporen, Etelä-Korean ja Taiwanin talouskehitys 1960-luvulta alkaen * kelttiläinen tiikeri, Irlannin taloudellinen nousu 2000-luvun alussa
Naamakirja

Naamakirja on Jope Ruonansuun 20. studioalbumi. Se julkaistiin 16. kesäkuuta 2010. Se ylsi Suomen virallisen listan sijalle 10. == Kappaleet == # # (Ryysyranta) # (Kielletyt leikit) # # (Pump pump, Avaa hakas, Seksi vie ja taksi tuo, Titanic, Sukkula Venukseen, Kaksipa poikaa Kurikasta, Pyllyhölkkä) (feat. Mika Räinä) # # # (feat. Mika Räinä) # (Sitähän se kaikki on) # # # == Tekijät == === Muusikot === * Jope Ruonansuu – laulu, imitaatiot * Anssi Nykänen – rummut * Harri Rantanen – basso * Janne Toivonen – trumpetti * Petri Rahikkala – piano * Risto Salmi – klarinetti ja saksofoni * Arttu Volanto – kitarat, koskettimet * Tyyne Hot – taustalaulu * Mika Räinä – laulu kappaleessa ”Pyllypotpuri” === Muut levyn tekoon osallistuneet === * Tuottaja ja kapellimestari: Arttu Volanto * Äänitys ja miksaus: Arttu Volanto / Jean Records * Kuvat: Heikki Vahtola / Fotonokka & Filmiteollisuus * Kansi: Tero Jämsä / Mainospeukalo Oy * Masterointi: Svante Forsbäck / Chartmakers Oy * Vastaava tuottaja: Ilkka Vainio == Arvostelut == * Keskisuomalainen: negatiivinenKeskisuomalainen: Levyarvio == Lähteet == == Aiheesta muualla == * Edel Records Finlandin albumisivu * Luokka:Vuoden 2010 albumit Luokka:Jope Ruonansuun albumit
Jörg-Werner Nowitzki

Jörg-Werner Nowitzki (s. 1943 Altmittweida) on saksalainen entinen käsipalloilija. Nowitzki oli 1960- ja 1970–luvulla lupaavimpia saksalaispelaajia. Nowitzki sai sopimustarjouksia TV Großwallstadtista sekä TSV Ansbachilta, mutta hän päätti pelata paikallisessa TG Würzburgissa. 1970–luvun alussa Nowitzki oli lähellä nousta Saksan käsipallomaajoukkueeseen, mutta sen aikainen päävalmentaja, Vlado Stenzel, tiputti hänet viimeisinä pelaajina pois kokoonpanosta. Würzburgin joukkueessa Nowitzki oli kuusi kertaa mukana Bundesliga-karsinnoissa. Nowitzki on naimisissa entisen ammattilaiskoripalloilijan, Helga Nowitzkin, kanssa. Heillä on kaksi lasta: Dirk Nowitzki sekä Silke Nowitzki, jotka molemmat ovat koripalloammattilaisia. == Lähteet == Luokka:Saksalaiset käsipalloilijat Luokka:Vuonna 1943 syntyneet Luokka:Elävät henkilöt
Kämnerinoikeus

Kämnerinoikeus ( < < ) oli Ruotsissa ja Suomessa tuomioistuin, joka toimi kaupungeissa raastuvanoikeuden alaisuudessa. Suomessa kämnerinoikeudet lakkautettiin vuonna 1868, jolloin niiden käsittelemät asiat siirtyivät raastuvanoikeuden ratkaistavaksi. Kämnerinoikeudessa käsiteltiin muut riita- asiat paitsi vekseli- ja merioikeusasiat ja eräät muut raastuvanoikeudelle kuuluneet asiat. Kämnerinoikeus ratkaisi myös vähäisempiä rikosasioita. Ensimmäinen muutoksenhakuaste oli raastuvanoikeus. Kämnerinoikeuksien lakkauttamisvuonna 1868 oli Suomessa seitsemän kämnerinoikeutta: Turun hovioikeuspiirissä Helsingin, Turun ja Porin kämnerinoikeudet, Vaasan hovioikeuspiirissä Vaasan ja Oulun kämnerinoikeudet sekä Viipurin hovioikeuspiirissä Viipurin ja Haminan kämnerinoikeudet.Ahmas, s. 73. ==Lähteet== * ===Viitteet=== Luokka:Oikeushistoria Luokka:Suomen entiset tuomioistuimet
Sanna Jalomäki

Sanna Jalomäki on suomalais-australialainen taiteilija. Lapsuutensa hän vietti Australiassa josta hän muutti Suomeen 1986. Hän aloitti näyttelijäntyön opinnot Tampereen yliopistossa. Loppuvuodesta 2008 alkuvuoteen 2011 hän asui Ateenassa, Kreikassa. Vuodesta 2012 Jalomäki on tehnyt suunnittelija Sinivuokko Koivulan kanssa yhteistyötä Pirjo&Purjo; Productions nimikkeen alla. Hän on myös viiden taiteilijan TRKCrew -kollektiivin ja PPP-Art ry:n perustava jäsen. Hän on ohjannut taidetyöpajoja ja live-maalaustapahtumia yhteensä yli 500 henkilölle Helsingin alueella käyttäen Koivulan kanssa kehittämäänsä kimppakuvitustekniikkaa (esim. MUKANA-yhteisötaidehanke kulttuuritalo Stoan yhteistyössä ja Minä – unelmista arkeen ja takaisin -taidehanke Annantalon kanssa). Hän on johtanut erilaisia taideprojekteja, joissa yhteisöllisyys on tärkeänä komponenttina, muun muassa Wareco Oy:n kasvojenkohotus.http://www.wareco.fi/Ajankohtaista/items/elaemaeniloa- kaupunkikuvaan-nuorison-voimin.html Jalomäki on myös englanninkielen aikuiskouluttaja. ==Opinnot== *Teatteritaiteen maisterin 2015, Näyttelijäntyön laitos (NÄTY), Tampereen yliopisto * Teatteritaiteenkandidaatti 2014, Näyttelijäntyön laitos (NÄTY), Tampereen yliopisto *The Transmission Project (Euroopan unionin rahoittama koulutusohjelma), Lontoo, Englanti ja Helsinki 1999–2000 *Ylioppilas 1985, Sarah Redfern High School, Sydney, Australia ==Ura== === Kuvataide === Hän aloitti maalaamisen loppuvuodesta 2009 asuessaan Ateenassa, Kreikassa. Hänellä on ollut lukuisia soolo- ja ryhmänäyttelyitä Kreikassa, Suomessa ja Japanissa. Hänen teoksissaan toistuu ihmisen olemus ja tutkiminen (mm. potrettitaiteen kautta). ===Näyttelijäntyö=== *Pimeän hehku, TV2, 1996 *Taikapeili, TV2, 1995–1996 *Dialogi kahdelle, teatterinäytelmä, Ylioppilasteatteri, Helsinki, 1996 *Kotikatu, TV1, 1999 *Hyväntekijät, elokuva, 1997 *Kiima - muodonmuutoksia, kuunnelma, Helsingin yliopiston Luonnontieteellinen Museo 2000 http://www.mm.helsinki.fi/mmeko/tutkimus/riistahankkeet/Kiima.pdf *Ota ja Omista, MTV3, 1997 *Herra Valo, teatterinäytelmä, 1994 *Matka Viipuriin, elokuva, 1994 *Radio ja tv-mainoksia, spiikkauksia ja cd-kuunnelmia. ===Musiikki=== *Sansibar, laulusolisti ja lauluntekijä 2013– *mute8, helsinkiläis-rockyhtyeen laulusolisti ja lauluntekijä 2004–2008 & 2011 ===Hyväntekeväisyys ja muut voittoa tavoittelemattomat hankkeet=== *toimi konserttiprojektipäällikkönä Rokkaa lasten hyväksikäyttöä vastaan (RACP Finland) -hyväntekeväisyyshankkeessa sekä kansainvälisen työryhmän jäsenenä. Hyväntekeväisyyskonsertti 19.1.2008 Nosturi, Helsinkihttp://meteli.net/tapahtuma/104766 *Nuorisotaidehanke Watts On the Wall (W.O.W), Pirjo & Purjo Productions (PPP-Art ry) 2012. Valograffanäyttely 19.–27.11.2012, Lasipalatsi, Helsinki == Lähteet == ==Aiheesta muualla== *mute8rock MySpace-sivustolla *IMDb.com Luokka:Suomalaiset näyttelijät Luokka:Australiansuomalaiset henkilöt Luokka:Syntymävuosi puuttuu Luokka:Elävät henkilöt
Nižneangarsk

Nižneangarsk () on kaupunkimainen taajama ja Pohjois-Baikalin piirin hallinnollinen keskus Burjatian tasavallassa Venäjällä. Se sijaitsee Baikaljärven pohjoisrannalla lähellä Verhnjaja Angara -joen suuta 23 kilometriä Severobaikalskin kaupungista koilliseen. Taajaman kautta kulkee Baikalin–Amurin rautatie. Asukkaita on 5 500 henkeä (vuonna 2009). Paikkakunnan katsotaan saaneen alkunsa venäläisen tutkimusmatkailijan Semjon Skorohodin vuonna 1643 perustamasta talvehtimispaikasta. Vuonna 1646 rakennettiin Verhneangarskin linnoitus, jota myöhemmin alettiin nimittää Nižneangarskiksi. Kitšerajoen suussa järjestettiin turkismarkkinoita. Nykyinen Nižneangarskin taajama on perustettu vuonna 1931. Nižneangarskista on säännöllinen lentoyhteys Ulan-Udeen ja Irkutskiin. Maantieyhteydet etelään ovat huonot ja laivaliikenne Baikalilla epäsäännöllistä. Taajamassa toimii kullankaivuuta harjoittava yritys, kalatehdas ja muuta elintarviketeollisuutta sekä metsätila. Palveluihin kuuluu kaksi lastentarhaa, keskikoulu, lasten luomistyön keskus, kulttuuritalo, kaksi kirjastoa ja piirisairaala. ==Lähteet== ==Aiheesta muualla== * Nižneangarsk Pohjois-Baikalin piirin sivustolla Luokka:Burjatian kaupunkimaiset taajamat Luokka:Pohjois-Baikalin piiri
Bulle (artisti)

Bulle (oikealta nimeltään Joni Bollström), tunnetaan myös nimellä Big Bollström, on suomalainen Vantaan Länsimäestä kotoisin oleva rap-artisti. Bulle aloitti uransa jo vuonna 2003, jolloin ilmestyi hänen ensimmäinen julkaisunsa Paskaa purkkii. Bullen ensimmäinen virallinen kaupallinen studioalbumi Äidinkielel julkaistiin helmikuussa 2010 Karma Musiikin kautta. == Biografia == Bulle muutti perheineen Kanadaan alkuvuodesta 1994. Vuonna 1995, 11 kuukauden kuluttua, perhe palasi Suomeen ja asettui asumaan Vantaan Länsimäkeen. Räppäämisen Bulle aloitti ollessaan kuudennella luokalla. Bulle piti tuohon aikaan mm. DMX:stä, Dr. Drestä ja Fintelligensistä. Maaliskuussa 2011 Bulle sai tyttölapsen. Ensimmäisen kerran asiasta kerrottiin mediassa Bassoradiossa. Bulle on taustaltaan romani. Bulle on myös mukana Spitaali Posse -nimisessä rap-yhtyeessä. == Diskografia == === Omakustannealbumit=== * Paskaa purkkii (2003) * Eilisest tähä (2006) * Nykypäivän mc:t (2007) * Kuosi digiviihde (2008) * Westhill Fuck Up's Ep (2012) === Studioalbumit === * Äidinkielel (2010) * Räppilevy (2013) === Huge L:n kanssa === *Mäki (2017) ===Vierailijana=== Artisti Kappale Albumilta Muut vierailijat Vuosi Kube & B-Mäkki "Sitä on liikkeel" Sirkus Rokkaava Hevonen 2007 Steen1 "Menny vähä huonosti" Paskasheriffin paluu Michael J. Fax, Retale, Panama Rayo, Aztra, VakioAkli & Palervo Kalsa 2010 == Lähteet == == Aiheesta muualla == * * Bulle Karma Musiikin sivustolla * Bullen videohaastattelu Redrum-187 -sivustolla * Kontufest videohaastattelu Redrum-187 -sivustolla Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt Luokka:Suomen romanit
Äidinkielel

Äidinkielel on rap-artisti Bullen ensimmäinen virallinen studioalbumi. Albumi julkaistiin 15. helmikuuta 2010 Karma Musiikin kautta. Kappaleesta "Lähiöis" on julkaistu musiikkivideo. == Kappaleet == # # # # # # # # # # # # # # # # # # == Biitit == * Pertsa: 2 * Bulle: 3, 4, 5, 6, 10, 11, 13, 15, 17, 18 * Beatnutts: 7 * Bulle & Make: 9 * Huge: 8, 12 * Rottweiler: 14 * Aagee: 16 == Arvostelut == * Desibeli.net: Desibeli.net * Redrum-187: Redrum-187 == Lähteet == Luokka:Suomalaiset hip hop -albumit Luokka:Huge L:n tuottamat albumit Luokka:Vuoden 2010 albumit
Pitkäpyrstöjassana

Pitkäpyrstöjassana (Hydrophasianus chirurgus) on eteläaasialainen kahlaaja. Sen elinympäristö ulottuu Pakistanista, Nepalista ja Intiasta itään Kaakkois- Kiinaan ja Taiwaniin, sekä täältä etelään Kaakkois-Aasiaan, Malakan niemimaalle, Etelä-Borneoon ja Filippiineille. Se talvehtii muun muassa Sumatralla ja Jaavalla sekä Omanissa ja Jemenissä. Lajin holotyypin kuvaili Giovanni Antonio Scopoli Luzonista 1786.IBC == Lähteet == Luokka:Jassanat
Seiväs

Seiväs tarkoittaa yleensä pitkää ja kapeaa esinettä, jonka päät on teroitettu. Se voi viitata seuraaviin asioihin: * aidanseiväs, aitaa pystyssä pitävä seiväs * heinäseiväs, heinän kuivauksessa käytetty seiväs * seiväs, seiväshypyssä käytettävä pitkä ja taipuisa urheiluväline * seivästäminen, hitaan ja tuskallisen kuoleman aiheuttava kidutus- ja teloitusmenetelmä; ilmaisua käytetään myös heinäseipäiden pystyttämisestä pellolle * seiväskaira, heinän seiväskuivatuksen koneketjuun kuuluva traktorikäyttöinen maatalouskone.
Lootusjassana

Lootusjassana (Irediparra gallinacea) on Kaakkois-Aasiassa ja Oseaniassa elävä kahlaaja. Sen elinympäristö ulottuu Filippiineiltä ja Indonesiasta Papua- Uuteen-Guineaan sekä Australian pohjois- ja itäosiin Sydneyyn saakka. Siitä tunnetaan kolme alalajia. Lajin holotyypin kuvaili Coenraad Jacob Temminck Menadosta Sulawesista 1828.IBC == Lähteet == Luokka:Jassanat
Pronssijassana

Pronssijassana (Metopidius indicus) on eteläaasialainen kahlaaja. Sen elinympäristö ulottuu Intiasta Kaakkois-Aasiaan, Sumatralle ja Länsi-Jaavaan. Lajin holotyypin kuvaili John Latham Intiasta 1790.IBC == Lähteet == Luokka:Jassanat
Ensi-isku (vuoden 1996 elokuva)

Ensi-isku (, ) on hongkongilainen toimintakomediaelokuva, joka julkaistiin vuonna 1996. Elokuvan ohjasi Stanley Tong, pääosaa esittää Jackie Chan. Chan näyttelee hongkongilaista poliisia Chan Ka-Kuita, joka pyrkii yhdessä Interpolin kanssa saamaan kiinni laittomia aseita myyvän kauppiaan. Luokka:Hongkongilaiset elokuvat Luokka:Vuoden 1996 elokuvat Luokka:Toimintakomediat Luokka:Stanley Tongin ohjaamat elokuvat
Pikkujassana

Pikkujassana (Microparra capensis) on afrikkalainen kahlaaja. Sen elinympäristö käsittää Saharan eteläpuolisen Afrikan kosteikot Malista Sudaniin ja Etiopiaan, ja sieltä etelään Ugandaan, Keniaan, Sambiaan, Zimbabween ja Etelä-Afrikkaan, sekä Itä-Namibiaan ja Itä-Angolaan. Lajin holotyypin kuvaili Andrew Smith Algoa Baysta Etelä-Afrikasta 1839.IBC == Lähteet == Luokka:Jassanat
Okaruusu

Okaruusu (Rosa sherardii, syn. Rosa tomentosa subsp. sherardiiCatalogue of Life: 2014 Annual Checklist) on eurooppalainen ruusulaji. Suomessa se on harvinainen ja luokiteltu vaarantuneeksi lajiksi. Ahvenanmaalla laji on rauhoitettu.Ålands flora 2008, s. 57. == Ulkonäkö ja koko == Okaruusu on tavallisesti lyhyitä juurivesoja muodostava, pystyhkö, tiheähaarainen pensas. Oksat ovat pitkiä ja kaarevia. Se kasvaa 1–3 metriä korkeaksi. Varret ovat usein tyvestä polvekkeisia. Vankanpuoleiset ja pitkät piikit ovat suoria tai hieman käyriä. Nuorissa varsissa piikit ovat usein tiheässä. Lehtien korvakkeet ovat kapeakärkisiä, tavallisesti ulospäin käyriä. Lehdet ovat harmaanvihreitä kerrannaislehtiä. Teräväkärkiset lehdykät ovat soikeita, suippoja, tavallisesti toissahaisia ja pehmeäkarvaisia. Lehdet tuoksuvat hartsille. Punainen kukka on yksittäinen tai 2–6-kukkaisena huiskilona. Kukkaperä on 1–3 cm pitkä ja nystykarvainen. Verholehdet ovat liuskaisia. Okaruusu kukkii Suomessa kesä-heinäkuussa. Kiulukat ovat 1,2–2 cm pitkiä, hieman pitkänomaisia ja joskus nystykarvaisia. Kiulukat kypsyvät syyskuussa, mutta säilyvät pitkään kovina.Retkeilykasvio 1998, s. 247.Kettunen 1997, s. 228–229. Okaruusu on hyvin muunteleva ja ilmeisesti risteymäsyntyinen. Suomessa kasvavista ruusulajeista okaruusu muistuttaa iharuusua (R. mollis). Iharuusun korvakkeet ovat kuitenkin pienempiä ja lehdykät tylppäkärkisiä. == Levinneisyys == Okaruusu kasvaa ainoastaan Euroopassa. Sitä tavataan Skandinavian eteläosissa, Britteinsaarilla sekä paikoitellen Keski- ja Itä- Euroopassa lähinnä vuoristoseuduilla. Suomessa okaruusua tavataan useilla paikoilla Ahvenanmaalla sekä muutamassa paikassa Varsinais-Suomen rannikolla. Osa lajin tunnetuista esiintymistä saattaa olla risteymiä tai viljelysperäisiä karkulaisia. == Elinympäristö == Okaruusu on kalkinsuosija. Suomessa se kasvaa lehtoniityillä, laidunmailla, lehdoissa ja tienvierillä. Lajia uhkaa lähinnä kasvupaikkojen metsittyminen ja rakentaminen. == Lähteet == * Kettunen, Taina: Okaruusu. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 228–229. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Suomen Lajitietokeskus: Okaruusu (Rosa sherardii) * Kasviatlas 2022: Okaruusun (Rosa sherardii) levinneisyys Suomessa. * Pohjolan kasvien pauloissa: Rosa sherardii - okaruusu * United States Department of Agriculture (USDA): Rosa sherardii Luokka:Ruusulajit Luokka:Suomen vaarantuneet kasvit de:Filz-Rose
Beringinsirri

Beringinsirri (Calidris ptilocnemis) on Venäjän kaukoidässä ja Alaskassa elävä kahlaajalintu. Sen esiintymisalue ulottuu Kuriileilta ja Kamtšatkan niemimaalta Tšukotkaan, Aleuteille ja Alaskaan. Siitä tunnetaan neljä alalajia. Lajin holotyypin kuvaili Elliott Coues Saint George Islandilta Pribilofsaarilta vuonna 1873.IBC == Lähteet == Luokka:Sirrit
Aketo

Aketo (oik. Ryad Selmi, , s. 30. elokuuta 1980 Deuil-la-Barre, Ranska) on ranskalainen rap-artisti. ==Elämäkerta== Selmi syntyi Deuil-la-Barressa noin 14 kilometrin päässä Pariisista, algerialaisille vanhemmille. Hän kiinnostui hip hop -musiikista 13-vuotiaana, mutta oli samaanaikaan kiinnostunut myös graffitista. Taiteilijanimeltään Aketo liittyi myöhemmin Comité-yhtyeeseen, jonka hän jätti vuonna 1997. Samoihin aikoihin hän vieraili M Groupin Tu disais quoi? alumilla ja liittyi samana vuonna Personnalité Suspecte -yhtyeeseen. Aketo tapasi aiemmin Tunisianon ja Blackon, joiden kanssa hän perusti kyseisen yhtyeen. Samalla Aketo toi mukanaan DJ Boudjin, joka toimi skrätsääjänä. Myöhemmin yhtyeen nimi muutettiin Sniperiksi ja yhtyeen ensimmäinen albumi myi 200 000 kopiota. Joulukuussa 2007 Aketo julkaisi ensimmäisen sooloalbuminsa, jolla vieraili muita ranskalaisia räppäreitä, kuten Alkpote, Soprano, Salif, Seth Gueko ja Sefyu. Lokakuussa 2008 Aketoa kuultiin myös Raï'n'B Fever 3 levyllä vierailevana artistina. ==Diskografia== ===Albumit=== * Cracheur 2 Venin (2007) * Une petite vie, 100 histoires (2013) ==Aiheesta muualla== * Virallinen blogi Luokka:Ranskalaiset hip hop -artistit Luokka:Ranskanalgerialaiset Luokka:Sniper Luokka:Vuonna 1980 syntyneet Luokka:Elävät henkilöt
Gísli

Gísli on islantilainen miehen etunimi. == Fiktiiviset henkilöhahmot == * Gísli Súrinpojan saaga * Gísli Jónsson, Njördur P. Njardvikin romaanissa Daudamenn (suom. Kohtaloonsa tuomitut). Luokka:Islantilaiset miehen etunimet